
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava IV 30Cpr/3/2026 1426202061 07. 04. 2026 Mgr. Róbert Bardač PhD. ECLI:SK:MSBA4:2026:1426202061.2
Uznesenie Mestský súd Bratislava IV v spore žalobkyne: A. B. C., D., nar. XX.XX.XXXX, bytom E. F. G. X, H., proti žalovanému: Stredná odborná škola pedagogická, Bullova 2, Bratislava so sídlom Bullova 2, Bratislava – mestská časť Dúbravka, IČO: 30 775 361, právne zastúpený: ČERNEJOVÁ & HRBEK, s. r. o. so sídlom Kýčerského 5, Bratislava – Staré Mesto, IČO: 36 857 513, o neplatnosť okamžitého skončenia pracovného pomeru a o náhradu mzdy, o zastavení konania, takto: rozhodol: I. Konanie sa zastavuje. II. Žalovanému sa právo na náhradu trov konania nepriznáva. odôvodnenie: 1. Na Mestskom súde Bratislava IV prebieha spor žalobkyne proti žalovanému o určenie, že okamžité skončenie pracovného pomeru je neplatné, o náhradu mzdy a neoprávnene odobratého osobného príplatku a náhradu trov konania. Žalobkyňa vzala žalobu späť pred otvorením pojednávania. Preto súd konanie podľa § 145 ods. 1 zákona č. 160/2015 Z. z. Civilný sporový poriadok (ďalej len „CSP“) zastavil. 2. Žalobkyňa z procesného hľadiska zavinila zastavenie konania tým, že vzala žalobu späť počas konania. Uviedla, že dôvodom je urovnanie. V tejto situácii by bolo namieste rozhodnúť o práve žalovaného na náhradu trov konania v zmysle § 256 ods. 1 CSP. Žalovaný však potvrdil, že sa v rámci urovnania strany dohodli, že si náhradu trov konania uplatňovať nebude, čo je jeho právo. Preto súd žalovanému právo na náhradu trov konania podľa § 262 ods. 1 CSP nepriznal. Poučenie: Proti tomuto uzneseniu možno podať odvolanie na Mestskom súde Bratislava IV do 15 dní odo dňa jeho doručenia. V odvolaní sa okrem toho, ktorému súdu je určené, kto ho robí, ktorej veci sa týka (vrátane uvedenia spisovej značky konania), čo sa ním sleduje, a podpisu uvedie aj to, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne a čoho sa odvolateľ domáha.

